**Likumprojekta „Subsidētās elektroenerģijas nodokļa likums” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | **Sagatavotā likumprojekta izskatīšana ir steidzama, ņemot vērā sekojošus faktorus:**1) Ministru kabineta 2013. gada 13. augusta sēdē pieņemts zināšanai informatīvais ziņojums „Komplekss risinājums elektroenerģijas tirgus problemātikai” (turpmāk – Ziņojums) (prot.Nr.44, 156.§) un pamatā tika atbalstīti Ziņojumā ietvertie risinājumi, kuru tālākai virzībai un realizācijai nepieciešami steidzama tiesiskā regulējuma ietvara izveide (viens no tiem ir likumprojekts „Grozījums likumā „Subsidētās elektroenerģijas nodokļa likums””).2) Atbilstoši Ministru kabineta 2013. gada 13. augusta sēdes protokollēmuma Nr.44, 156.§ 8. punktam jautājumu par kompleksiem risinājumiem elektroenerģijas tirgus problemātikai uzdots turpināt izskatīt Ministru kabinetā valsts budžeta projekta 2014. gadam sagatavošanas procesā. Atbilstoši valsts budžeta virzības laika grafikam valsts budžets Ministru kabinetam ir jāpieņem līdz 2013. gada 1. oktobrim (atbilstoši Ministru kabineta 2013. gada 27. augusta sēdē nolemtajam, prot.Nr.46, 102. § 44. punkts). Savukārt Ministru kabineta 2013. gada 27. augusta sēdes prot. Nr.46, 102. § 17. punktā noteikts, ka Ekonomikas ministrijai jāsagatavo un līdz 2013. gada 11. septembrim jāiesniedz Ministru kabinetā nepieciešamos likumprojektus, lai nodrošinātu subsidētās enerģijas nodokļa ieviešanu un Elektroenerģijas lietotāju atbalsta fonda darbību.3) Ar likumprojektu „Subsidētās elektroenerģijas nodokļa likums”” saistītā Subsidētās elektroenerģijas nodokļa ieviešanas paredzamais termiņš ir 2014. gada 1. janvāris, savukārt pilnīgu elektroenerģijas tirgus liberalizāciju paredzēts veikt 2014. gada pirmajā pusgadā. Ņemot vērā minēto, nepieciešams radīt tiesisko ietvaru Subsidētās elektroenerģijas nodokļa ieviešanai.Kompleksos risinājumus veido četri virzieni, proti, elektroenerģijas tirgus liberalizācija, sociālais atbalsts maznodrošinātajiem, elektroenerģijas obligātā iepirkuma ieņēmumu administrēšana, Subsidētās elektroenerģijas nodokļa izveidošana.Ņemot vērā minēto ir izstrādāts arī likumprojekts „Subsidētās elektroenerģijas nodokļa likums”, kā arī saistītais likumprojekts „Grozījumi likumā „Par nodokļiem un nodevām””. Vienlaikus vairākas Eiropas Savienības valstis ir izveidojušas līdzīgus nodokļus (skatīt anotācijas I sadaļas 7.punktu). |
| 2. | Pašreizējā situācija un problēmas | Ņemot vērā to, ka visas atbalsta mehānisma, ka īstenots obligātā elektroenerģijas iepirkuma veidā vai garantētas maksas veidā izmaksas sedz elektroenerģijas galalietotāji, līdzšinējais un turpmāk prognozētais straujais izmaksu kāpums negatīvi ietekmē gan iedzīvotāju ar zemiem ienākumiem, gan arī uzņēmumu maksātspēju, Ekonomikas ministrija (turpmāk – EM) paredz no 2014. gada ieviest subsidētās enerģijas nodokli (turpmāk – SEN), kas tiktu piemērots ieņēmumiem par elektroenerģiju, kas pārdota obligātā iepirkuma (turpmāk - OI) ietvaros, kā arī ieņēmumiem no garantētās maksas par stacijā uzstādīto elektrisko jaudu. Pēc Ekonomikas ministrijas prognozēm faktiskā obligātā iepirkuma komponente (turpmāk – OIK) no 1,89 sant./kWh 2013. gadā varētu pieaugt līdz 2,2 sant./kWh 2014. gadā, 2,41 sant./kWh 2015. gadā un 2,46 sant./kWh 2016. gadā. Savukārt, sākot ar 2018. gadu, OIK apjoms nedaudz samazinās tādēļ, ka ar 2017. gada 1. jūliju atbalstu vairs nesaņems daļa no dabasgāzes koģenerācijas stacijām. Viens no risinājumiem būtu SEN, kura mērķis ir ierobežot elektroenerģijas kopējās cenas pieaugumu, lai tādejādi nodrošinātu tautsaimniecības konkurētspēju un nepalielinātu mājsaimniecību enerģētisko nabadzību, kā arī nodrošinātu valsts budžetu ar papildu ieņēmumiem, kas ļautu finansiāli nodrošināt elektroenerģijas lietotāju atbalsta pasākumu īstenošanu. Netieši SEN mērķis ir veicināt konkurētspējīgu elektroenerģijas ražošanu no atjaunojamiem energoresursiem (turpmāk – AER) un efektīvā koģenerācijā, motivējot ražot enerģiju visefektīvākajā veidā un nodrošinot, ka turpmāk tirgū ienāk tikai konkurētspējīgas tehnoloģijas.Ministru kabineta 2013. gada 13. augusta sēdes protokollēmuma Nr.44, 156.§ 6. punkts uzdod Ekonomikas ministrijai sadarbībā ar Zemkopības ministriju izvērtēt Ziņojumā ietverto iespējamo risinājumu ietekmi uz tiem lauksaimnieciskās produkcijas ražotājiem, kuri ražošanai izmanto siltumnīcas. Daudzu nozaru pārstāvji, tajā skaitā siltumnīcu saimniecības ir veikušas ieguldījumus koģenerācijas staciju izveidošanā, lai, izmantojot gan atjaunojamos, gan dabasgāzes resursus, gūtu siltumu savas saimnieciskās darbības nodrošināšanai. Latvija nav unikāla ar šāda veida ražošanu, jo arī citās Eiropas valstīs siltumnīcu sektors pats nodarbojas ar enerģijas ražošanu galvenokārt savām vajadzībām, tādējādi mazinot enerģijas izmaksas. Jebkurš apgrozījuma kritums vai jebkuru ražošanas izmaksu sadārdzinājums var negatīvi atsauksies uz turpmāko uzņēmēju attīstību, t.sk. dārzeņkopības saimniecību darbības efektivitāti. Ekonomikas ministrija, izvērtējot iespējamo risinājumu ietekmi uz tiem lauksaimnieciskās produkcijas ražotājiem, kuri ražošanai izmanto siltumnīcas, norāda, ka SEN, kura mērķis ir ierobežot elektroenerģijas kopējās cenas pieaugumu, lai veicinātu tautsaimniecības konkurētspēju, kā īstermiņa risinājums nodrošinās, ka elektroenerģijas kopējā cena nepieaugs. Tādejādi elektroenerģijas cena nepieaugs komersantiem, t.sk. visai siltumnīcu nozarei, kuru kopējā siltumnīcu platība veido **2 203,5 tūkst. m2** (pēc Centrālās statistikas pārvaldes 2007. gada lauku saimniecību struktūru apsekojuma datiem[[1]](#footnote-1)). Elektroenerģijas cena nepieaugs arī tiem komersantiem un siltumnīcu īpašniekiem, kuri paši nav uzbūvējuši koģenerācijas stacijas, kas saņem atbalstu OI ietvaros. Turpretī lauksaimnieciskās produkcijas ražotāju, kuri ražošanai izmanto siltumnīcas un saņem siltumu no koģenerācijas stacijām vai atjaunojamos energoresursus izmantojošām elektrostacijām kopējā uzstādītā siltumnīcu platība veido tikai **203,496 tūkst. m2**)[[2]](#footnote-2), kas ir tikai 9,2% no valstī kopējās siltumnīcu platības. Tādejādi ierobežojot ražošanas izmaksu sadārdzinājumu un nodrošinot visas Latvijas Republikas tautsaimniecības konkurētspēju.SEN piemērošanas rezultātā tiek samazināts OI izmaksātā summas apmērs komersantam, kas saņēmuši tiesības pārdot no AER vai koģenerācijas procesā saražoto elektroenerģiju obligātā iepirkuma ietvaros vai tiesības saņemt garantēto maksu par uzstādīto elektrisko jaudu vai saņem maksu par uzstādīto elektrisko jaudu. Tā kā ņemot vērā minēto, attiecībā uz ietekmi uz siltumnīcu nozari SEN ietekmētu aptuveni tikai 9,2% no visas siltumnīcas nozares, skatoties pēc siltumnīcu platības (komersantiem samazinoties OI izmaksātā summas apmēram, kas piedalās OI ietvaros vai saņem maksu par uzstādīto elektrisko jaudu), taču nodrošinātu visiem komersantiem, t.sk. pārējiem siltumnīcu īpašniekiem, kuri nepiedalās OI atbalsta sistēmā OIK saglabāšanos 2013. gada līmenī (proti, 1,89 sant./kWh), tādejādi nodrošinot elektroenerģijas kopējas cenas stabilitāti un ierobežotu ražošanas izmaksu pieaugumu, kas būtu atkarīgs no OIK izmaiņām. |
| 3. | Saistītie politikas ietekmes novērtējumi un pētījumi | Ziņojuma 4. nodaļā aprakstītais scenārijs Elektroenerģijas lietotāju atbalsta fonda (turpmāk – ELAF) izveidei, lai izveidotu mehānismu, kā kompensēt lietotājiem starpību starp reālo OIK un 2013. gada līmeni – 1,89 sant./kWh, ir nepieciešams izveidot atsevišķu fondu – ELAF. Tajā nonāktu elektroenerģijas lietotāju OIK maksājumi, gan pārskaitījums no budžeta par OIK iztrūkstošo daļu. Ziņojuma 5. nodaļā iekļautais SEN izveides nepieciešamības un darbības apraksts, kas paredz ieviest SEN, lai nodrošinātu valsts budžetu ar papildu ieņēmumiem un finansiāli nodrošinātu elektroenerģijas lietotāju atbalsta pasākumus.  |
| 4. | Tiesiskā regulējuma mērķis un būtība | Likumprojekts ir izstrādāts, ņemot vērā juridiskās tehnikas prasības un vērsts uz to, lai būtu atvieglota tā piemērošana.Šis likums nosaka kārtību, kādā ienākumus no obligātā iepirkuma ietvaros pārdotās elektroenerģijas, kā arī obligātā iepirkuma ietvaros saņemtās maksas par jaudu un no saņemtās maksas par koģenerācijas stacijā uzstādīto elektrisko jaudu apliek ar SEN.SEN ieturēšanu OI maksājumu un garantētās maksas par uzstādīto jaudu izmaksu ražotājiem un maksāšanu (pārskaitīšanu budžetā) veic ELAF.Ar SEN apliekami elektroenerģijas ražotāju, kas saņēmuši tiesības pārdot elektroenerģiju OI ietvaros vai tiesības saņemt garantēto maksu par uzstādīto jaudu, kā arī to enerģijas ražotāju, kas saņēmuši līdzvērtīgas tiesības saskaņā ar normatīvajiem aktiem, kas bija spēkā pirms Elektroenerģijas tirgus likuma spēkā stāšanās (t.i., 14 vēja elektrostacijas, kuras elektroenerģijas ražošanu uzsāka līdz 2002. gadam decembrim), ieņēmumi par pārdoto elektroenerģiju OI ietvaros, kā arī ieņēmumi no garantētās maksas par stacijā uzstādīto elektrisko jaudu. SEN likme tiek noteikta, ņemot vērā stacijā izmantotā energoresursa veidu. Enerģijas ražotāju, kas elektroenerģijas ražošanai izmanto fosilos energoresursus, saņemtais atbalsts tiek aplikts ar SEN 15% apmērā, savukārt to enerģijas ražotāju, kas elektroenerģijas ražošanai izmanto AER, tiek aplikts ar SEN 10% apmērā.Savukārt, lai neradītu būtisku ietekmi uz centralizētas siltumapgādes sistēmā piegādātās siltumenerģijas gala tarifa pieaugumu, augstas efektivitātes koģenerācijas stacijām, kuras pieder komersantiem, kuri ir iekļauti SPRK Siltumenerģijas tirgotāju reģistrā vai pārdod siltumu Reģistrētam siltumenerģijas tirgotājam, vai arī ir licencēti siltumapgādes pārvades un sadales komersanti vai arī tirgo siltumenerģiju licencētam siltumapgādes pārvades un sadales komersantam, tiek piemērota SEN likme 5% apmērā.Paredzēts, ka Ekonomikas ministrija ir atbildīga par publiska reģistra administrēšanu, kurā tiek atainota informācija par komersantam piemēroto nodokļa likmi, kuru SEN administrēšana izmanto Valsts ieņēmumu dienests un AS „Latvenergo” nodokļa piemērošanas un aprēķināšanas procesā.Ar SEN apliekami ieņēmumi par pārdoto elektroenerģiju OI ietvaros, , kā arī ieņēmumi no garantētās maksas par stacijā uzstādīto elektrisko jaudu. Ar nodokli apliekami šādi ienākumi:1. no obligātā iepirkuma ietvaros pārdotās elektroenerģijas;
2. no saņemtās garantētās maksas par koģenerācijas stacijā vai elektrostacijā uzstādīto elektrisko jaudu;
3. no pārdotās elektroenerģijas, kas tiek pārdota publiskajam tirgotājam (licencētam elektroenerģijas pārvades vai sadales uzņēmumam) saskaņā ar Enerģētikas likuma 40. panta redakcijām, kas bija spēkā no 1998. gada 6. oktobra līdz 2005. gada 7. jūnijam, un attiecīgo Ministru kabineta noteikto kārtību.
 |
| 5. | Projekta izstrādē iesaistītās institūcijas | Ekonomikas ministrija, Finanšu ministrija, Tieslietu ministrija, Sabiedrisko pakalpojumu regulēšanas komisija. |
| 6. | Iemesli, kādēļ netika nodrošināta sabiedrības līdzdalība | Jautājumu par kompleksiem risinājumiem elektroenerģijas tirgus problemātikai (t.sk., SEN ieviešana) tiek turpināts izskatīt Ministru kabinetā valsts budžeta projekta 2014. gadam sagatavošanas procesā. Vienlaikus par likumprojektu notikušas diskusijas Tautsaimniecības padomes Enerģētikas komitejā. |
| 7. | Cita informācija | Vērtējot citu valstu pieredzi, kā mazināt subsidētās enerģijas ietekmi uz elektroenerģijas lietotāju maksājumiem, tika konstatēts, ka, piemēram, Čehija 2011. gadā ieviesa nodokli elektroenerģijai ražošanu, izmantojot saules enerģiju, lai novērstu atbalsta saņēmēju nepamatoto virspeļņu un samazinātu valsts izdevumus atbalstam. Ar nodokli tiek aplikta elektroenerģija, kas ražota izmantojot saules enerģiju, proti, nodokļa maksātāji ir elektroenerģijas ražotāji, kas ražošanai izmanto saules enerģiju. Šādā veidā tiek panākta sabiedrības kopēja iesaiste atbalsta problēmas risinājumā. Nodoklis ir noteikts 26% apmērā no ieņēmumiem, ko komersants gūst, pārdodot elektroenerģiju par paaugstinātu fiksētu cenu, t.i., 26% no katras pārdotās kilovatstundas cenas. Sākotnēji nodoklis tika ieviests uz diviem gadiem, taču pašlaik tā darbības termiņš ir pagarināts līdz 2015. gadam. Arī Spānijā līdz ar citām reformām 2013. gada sākumā tika ieviests elektroenerģijas ražošanas nodoklis ar likmi 7%. Tas tika attiecināts vienlīdz uz elektroenerģiju, kas ražota, izmantojot AER un konvencionālos energoresursus. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Ar SEN apliekami elektroenerģijas ražotāju, kas saņēmuši tiesības pārdot elektroenerģiju OI ietvaros vai tiesības saņemt garantēto maksu par uzstādīto jaudu, kā arī to enerģijas ražotāju, kas saņēmuši līdzvērtīgas tiesības saskaņā ar normatīvajiem aktiem, kas bija spēkā pirms Elektroenerģijas tirgus likuma spēkā stāšanās (t.i., 14 vēja elektrostacijas, kuras elektroenerģijas ražošanu uzsāka līdz 2002. gadam decembrim).  |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | SEN nodokļa ieviešanā tiek piedāvātas trīs diferencētas likmes (15% – dabasgāzes stacijām, 10% – atjaunojamos energoresursus izmantojošām stacijām, 5% – stacijām, kas nodrošina ar siltumenerģiju centralizētās sistēmas un kuru SEN likmei ir tieša ietekme uz siltumenerģijas gala tarifu lietotājam, tādejādi mazinot risku, ka šķērsubsīdiju ietekmē varētu būtiski pieaugt siltumenerģijas gala cena siltumenerģijas lietotājiem.Vienlaikus SEN ieviešanas rezultātā tiks samazināti nākotnes elektroenerģijas kopējas cenas pieauguma riski, kas atstāt pozitīvu ietekmi visiem elektroenerģijas lietotājiem, nodrošinot tautsaimniecības konkurētspēju un nepalielinātu mājsaimniecību enerģētisko nabadzību. |
| 3. | Tiesiskā regulējuma finansiālā ietekme | SEN nodrošina ieņēmumus valsts budžetam. SEN ieviešana kopumā gan īstermiņā, gan ilgtermiņā atstās pozitīvu ietekmi uz Latvijas tautsaimniecību, dodot pozitīvu signālu gan enerģijas ražotājiem, gan lietotājiem, tai skaitā Latvijas uzņēmumiem, kuriem elektroenerģijas cena tirgū ir viens no to konkurētspēju noteicošajiem faktoriem. |
| 4. | Tiesiskā regulējuma nefinansiālā ietekme | Paredzams, ka nodoklis tiks ieviests uz laiku līdz 2017. gada beigām, paredzot tā samazinājumu vai izbeigšanu, ja tiek faktiski panākts obligātā iepirkuma komponentes ietvaros izmaksājamo subsīdiju apjoma samazinājums. Jau šogad pavasarī uzsāktais darbs pie atbalsta intensitātes pārskatīšanas tiek turpināts, tomēr, ņemot vērā tās juridisko un tehnisko sarežģītību, paredzams, ka elektroenerģijas cenu samazinošs efekts lietotājiem varētu būt jūtams tikai 2015. – 2016. gadā. Turpretim SEN ir juridiski korekts risinājums, kas pietiekami ātrā un efektīvā veidā ļauj apturēt obligātā iepirkuma komponentes pieaugumu jau no 2014. gada.Vienlaikus SEN nodrošinātu līdzekļus atbalstam, kura mērķis ir panākt, lai iedzīvotājiem ar zemu maksātspēju arī pēc elektrības cenas izmaiņām tiktu nodrošināts sociālā atbalsta instruments, kas saglabātu maksājumus AS “Latvenergo” *Starta tarifa* līmenī (8,18 santīmi par kilovatstundu). Paredzēts, ka līdzekļu avots sociālā atbalsta sniegšanai būs valsts budžeta ieņēmumi no SEN. Savukārt atbalsta sniegšanu iedzīvotājiem ar zemu maksātspēju administrēs pašvaldības. Īstenojot šo sociālā atbalsta instrumentu un izveidojot Elektroenerģijas lietotāju atbalsta fondu, elektroenerģijas tirgus liberalizācija mājsaimniecībām Latvijā tiktu plānota 2014. gada pavasarī, izvairoties no sociāli nelabvēlīgām sekām. |
| 5. | Administratīvās procedūras raksturojums | SEN ieturēšanu OI maksājumu un garantētās maksas par uzstādīto jaudu izmaksu vietā un maksāšanu (pārskaitīšanu budžetā) veic Elektroenerģijas lietotāju atbalsta fonds (ELAF), kura detalizētāka darbība aprakstīta saistītā politikas ietekmes novērtējumi Ziņojuma 4. nodaļā. SEN taksācijas periods ir viens kalendāra mēnesis. SEN administrē Valsts ieņēmumu dienests.SEN aprēķināšanu, ieturēšanu un pārskaitīšanu valsts budžetā veic publiskais tirgotājs, kurš nodokļa maksātājam taksācijas periodā izmaksā apliekamo ienākumu. Ieturamo SEN aprēķina, reizinot taksācijas periodā izmaksājamā apliekamā ienākuma summu ar attiecīgajam apliekamajam ienākumam piemērojamo nodokļa likmi.Savukārt publiskais tirgotājs, kurš taksācijas periodā nodokļu maksātajam izmaksā apliekamus ienākumus, ietur nodokli ienākumu izmaksas brīdī un iemaksā nodokli valsts budžetā 5 dienu laikā pēc taksācijas perioda beigām.SEN paredzēts piemērot no 2014. gada 1. janvāra līdz 2017. gada 31. decembrim. Ņemot vērā, ka komersants rēķinu izraksta par saražoto elektroenerģiju iepriekšējā mēnesī līdz nākamā kalendārā mēneša 10. datumam, tiek paredzēts pārejas periods, ka SEN piemēro apliekamiem ienākumiem, kas gūti no 2014. gada 1. janvāra.Pēc 2017. gada SEN piemērošanu var pārskatīt. Vienlaikus situācijā, kad ir konstatēts, ka komersantam ir bijusi piemērota nepareiza SEN procenta likme, AS „Latvenergo” pārskata piemērojamo likmi. Likumprojektā paredzēts, ja nodokļa maksātāja apliekamajiem ienākumiem vairs nav piemērojama likumprojekta 5. panta otrajā vai trešajā daļā minētā likme (piemēram, tiek grozīta nodokļu maksātājam izsniegtā elektroenerģijas ražošanas licence, tiek grozīta ministrijas izsniegtā atļauja, nodokļu maksātāja saražotā elektroenerģija, par kuru tiek saņemts apliekamais ienākums, faktiski neatbilst likumprojekta5. panta otrajā vai trešajā daļā minētajiem nosacījumiem) un šāda informācija nav atspoguļota reģistrā, tad nodokļu maksātājs nekavējoties (ne vēlāk kā vienas dienas laikā) pēc šādu apstākļu iestāšanās un pirms rēķina izrakstīšanas par to rakstveidā paziņo ministrijai un publiskajam tirgotājam. Šādā gadījumā nodokļu maksātājs rēķinā norāda un publiskais tirgotājs piemēro nodokļa likmi, kas ir piemērojama apliekamajam ienākumam atbilstoši faktiskajai situācijai. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2013. gads** | Turpmākie trīs gadi **tūkst.LVL** (tūkst.EUR) |
| **2014.** | **2015.** | **2016.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0.00 | 0 | + 29 000(+ **41 263,3***euro*) | + 37 500(**+ 53357,7** *euro*) | + 43 000(**+ 61 183,4** *euro*) |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0.00 | 0 | + 29 000(+ **41 263,3***euro*) | + 37 500(**+ 53357,7** *euro*) | + 43 000(**+ 61 183,4** *euro*) |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 0.00 | - 30,1(-**42,8** *euro*) | - 23 286(- **33 133,0** *euro*) | - 37 182(-**52 905,2** *euro*) | - 43 082(- **61 300,2** *euro*) |
| 2.1. valsts pamatbudžets | 0.00 | - 30,1(-**42,8** *euro*) | - 23 286(- **33 133,0** *euro*) | - 37 182(-**52 905,2** *euro*) | - 43 082(- **61 300,2** *euro*) |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | 0.00 | - 30,1(-**42,8** *euro*) |  |  |  |
| 3.1. valsts pamatbudžets | 0.00 | - 30,1(-**42,8** *euro*) |  |  |  |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Prognozējamie kompensējošie pasākumi papildu izdevumu finansēšanai | 0 | 0 | 0 | 0 | 0 |
| 5. Precizēta finansiālā ietekme: |  |  |  |  |  |
| 5.1. valsts pamatbudžets |  |  |  |  |  |
| 5.2. speciālais budžets |  |  |  |  |  |
| 5.3. pašvaldību budžets |  |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | *Ziņojuma 2. tabulā tika norādīts ELAF un sociālā atbalsta instrumentam nepieciešamais finansējums un iespējamie finanšu avoti (***milj.LVL***).*

|  |  |  |  |  |
| --- | --- | --- | --- | --- |
|  | **2014** | **2015** | **2016** | **Kopā** |
| ELAF | -20,5 | -33,5 | -39,4 | -93,4 |
| Sociālais atbalsts  | -2,7 | -3,6 | -3,6 | -9,9 |
| Subsidētas enerģijas nodoklis | 24,0 | 25,9 | 27,9 | 77,7 |
| PVN ieņēmumu pieaugums | 5 | 6,7 | 6,7 | 18,4 |
| Efekts no Latvenergo dividenžu  pieauguma |  | 4,9 | 8,4 | 13,3 |
| Bilance | 5,8 | 0,4 | 0,0 | 6,1 |

Ņemot vērā, ka elektroenerģijas tirgus problemātikai tiek piedāvāti kompleksi risinājumi, arī ietekmi uz valsts budžeta ieņēmumu un izdevumu pozīcijām ir nepieciešams skatīt kompleksi un vienoti.Elektroenerģijas apjoms, kas ražots no fosilajiem energoresursiem, salīdzinot ar elektroenerģijas apjomu, kas saražots no AER, ir vairāk kā divas reizes lielāks, kas ietekmē arī katra energoresursa veida daļu OIK. Laika posmā no 2014.-2017. gadam **SEN iemaksas budžetā veidos 105,6 milj. LVL** (2014. gadā – 24,0 milj. LVL; 2015. gadā – 25,9 milj. LVL; 2016. gadā – 27,9 milj. LVL; 2017. gadā – 27,9 milj. LVL).Jeb izskatot *euro* valūtā laika posmā no 2014.-2017. gadam **SEN iemaksas budžetā veidos 150,3 milj. euro** (2014. gadā – 34,1 milj. *euro*; 2015. gadā – 36,8 milj. *euro*; 2016. gadā – 39,7 milj. *euro*; 2017. gadā – 39,7 milj. *euro*).Ņemot vērā minēto un izvērtējot enerģētikas politikas prioritātes atbilstoši Latvijas enerģētikas politikas attīstībā – „Enerģētikas ilgtermiņa stratēģija 2030 – konkurētspējīga enerģētika sabiedrībai” (Izskatīts Ministru kabinetā 28.05.2013. (prot. Nr.32 59.§)) minētajam, SEN nodokļa ieviešanā tiek piedāvātas 3 diferencētas likmes (15% – dabasgāzes stacijām, 10% – atjaunojamo energoresursu stacijām, 5% – stacijām, kas nodrošina ar siltumenerģiju centralizētās sistēmas un kuru SEN likmei ir tieša ietekme uz siltumenerģijas gala tarifu lietotājam). Ņemot vērā, ka turpmāk Latvijā tiks likts lielāks uzsvars uz siltumenerģijas sektoru, lai sasniegtu Eiropas Parlamenta un Padomes 2009. gada 23. aprīļa Direktīvā 2009/28/EK atjaunojamo energoresursu izmantošanas veicināšanu un ar ko groza un sekojoši atceļ Direktīvu 2001/77/EK un 2003/30/EK noteikto saistošo mērķi – 2020.gadā palielināt no atjaunojamiem energoresursiem saražotās enerģijas īpatsvaru līdz 40% kopējā enerģijas bruto galapatēriņā, SEN ietekme uz mērķa izpildi būs nebūtiska. Pie izdevumu pozīcijas, ir divi virzieni virzieniem, kam tiktu paredzēti no SEN valsts budžetā gūtie ienākumu sadale.**1)** Pēc pilnīgas elektroenerģijas tirgus liberalizācijas AS „Latvenergo” vairs nevajadzētu pildīt sociālās palīdzības funkcijas, līdz ar to pašvaldībām būs nepieciešami papildus līdzekļi sociāli mazāk aizsargāto iedzīvotāju atbalstam. Maznodrošinātām mājsaimniecībām vajadzētu kompensēt elektroenerģijas cenas pieaugumu, kur attiecīgi izmaksājamā starpība starp *Starta tarifu* un *elektroenerģijas kopējo cenu.* Kopumā plānotais sociālā atbalsta instrumentam laika periodam līdz 2016. gadam būs nepieciešami **9,9 milj. LVL**, no kuriem 2,7 milj. LVL tiktu izmaksāti 2014. gadā, sākot ar 1. aprīli, kad tiks atvērts elektroenerģijas tirgus un stāsies spēkā jaunā OIK, un 3,6 milj. LVL 2015. gadā un 3,6 milj. LVL 2016. gadā. Paredzēts, ka pašvaldība ik gadu pirms valsts budžeta projekta izstrādāšanas apkopo datus par personu skaitu, kam sedzama maksa par elektroenerģiju un sastāda budžeta pieprasījumu izdevumu segšanai no valsts budžeta līdzekļiem mērķdotāciju veidā pašvaldībām. Savukārt atbildīgā ministrija apkopo minētos budžeta pieprasījumus un iesniedz tos iekļaušanai valsts budžeta projektā par katru nākamo gadu.**2)** Valsts pienākums ir veikt pasākumus sociālā taisnīguma un ekonomiskās labklājības nodrošināšanai un veicināšanai, un šī pienākuma īstenošanā valstij ir plaša lēmumu pieņemšanas un rīcības brīvība. Ekonomikas ministrijas ieskatā optimāls risinājums OIK turpmāka pieauguma radīto seku novēršanai, kas pilnībā iekļautos valsts rīcības brīvības robežās, ir atsevišķa mehānisma, kurā attiecīgi saplūstu gan lietotāju maksājumi, gan maksājumi no valsts budžeta, izveidošana. Pēc rūpniecības uzņēmumu vērtējuma pašreizējam OIK līmenim (1,89 sant./kWh) nav pieļaujams pieaugums, lai saglabātu tautsaimniecības konkurētspēju. Kā minēts, turpmāks OIK pieaugums negatīvi ietekmētu gan rūpnieciskos ražotājus, gan mājsaimniecības. Tai pat laikā jānorāda, ka, saglabājot OIK 2013.gada līmenī, netiktu nodrošināts nepieciešamais atbalsta apjoms elektroenerģijas ražotājiem, kas saņēmuši tiesības pārdot elektroenerģiju OI ietvaros vai tiesības saņemt garantēto maksu par uzstādīto jaudu. Tāpēc pēc Ekonomikas ministrijas provizoriska vērtējuma, lai trīs gadu periodā no 2014. gada 1. aprīļa līdz 2017. gada 31. martam OIK saglabātu 1,89 sant./kWh līmenī, kopā **papildus nepieciešami līdzekļi 103,6 milj. LVL apjomā** - 2014. gadā 20,5 milj. LVL, 2015. gadā 33,5 milj. LVL, 2016. gadā 39,4 milj. LVL, savukārt 2017. gadā 10,2 milj. LVL. Periodā no 2014. līdz 2016. gadam nepieciešamais papildu finansējums ir 93,4 milj. LVL. Kopumā izdevumu pozīcija 2014.-2017. gadam, ņemot vērā iepriekš aprakstītos divus virzienus, veidotu **113,5 milj. LVL**, kas pa gadiem sadalītos šādi: 2014. gadā – 23,2 milj. LVL; 2015. gadā – 37,1 milj. LVL 2016. gadā – 43,0 milj. LVL, 2017. gadā – 10,2 milj. LVL.Līdzekļi ELAF darbībai tiek piešķirti atbilstoši Likumā par budžetu un vadību noteiktajai kārtībai, paredzot piešķirt valsts budžeta līdzekļus ELAF darbībai laika posmā 2014.-2017. gadam.Vienlaikus, pieaugot elektroenerģijas kopējai cenai, proporcionāli palielinās arī aprēķināmā pievienotās vērtības nodokļa (turpmāk – PVN) summa (šobrīd elektroenerģijas piegādēm piemēro PVN standartlikmi 21 procenta apmērā). Paredzēts, ka pie kopējās cenas ar PVN 11,30 sant./kWh PVN summa sastādīs 1,96 sant., kas, salīdzinot ar PVN summu, kas ietilpst *Starta tarifā*, nozīmē PVN summas pieaugumu par 0,54 santīmiem. Gada griezumā kopējais elektroenerģijas cenas pieaugums veidos papildus PVN maksājumus aptuveni 5.milj. LVL 2014.gadā, bet 2015.-2017. gadā un turpmākajos gados aptuveni 6,7 milj. LVL apmērā katru gadu.Savukārt efekts no akciju sabiedrības „Latvenergo” dividenžu iemaksu pieaugumu valsts budžetā veidos 4,9 milj. LVL 2015. gadā un attiecīgi 8,4 milj. LVL 2016. un 2017. gadā.Ministru kabineta 2013. gada 27. augusta protokollēmuma Nr.46, 102. § 17. punkts nosaka - atbalstīt Ekonomikas ministrijas priekšlikumu palielināt valsts pamatbudžeta ieņēmumus no subsidētās enerģijas nodokļa 2014. gadā 24 000 000 latu apmērā, 2015. gadā 25 900 000 latu apmērā un 2016. gadā 27 900 000 latu apmērā, no pievienotās vērtības nodokļa 2014.gadā 5 000 000 latu apmērā, 2015. un 2016.gadā 6 700 000 latu apmērā katru gadu un no valsts akciju sabiedrības „Latvenergo” maksājumiem par valsts kapitāla izmantošanu (ieņēmumus no dividendēm) 2015. gadā 4 900 000 latu apmērā un 2016.gadā 8 400 000 latu apmērā, vienlaicīgi palielinot Ekonomikas ministrijai dotāciju no vispārējiem ieņēmumiem un izdevumus Elektroenerģijas lietotāju atbalsta fonda darbībai un sociālo pabalstu elektroenerģijas izmaksu segšanai 2014. gadā – 23 286 970 latu apmērā, 2015. gadā – 37 182 970 latu apmērā, 2016. gadā – 43 082 970 latu apmērā un ēku energoefektivitātes uzlabošanas pārejas risinājumam 2014. gadā 4 212 826 latu apmērā. Noteikt, ka līdzekļi plānojami atsevišķā budžeta apakšprogrammā (29.02.00 „Elektroenerģijas lietotāju atbalsts”). Nepieciešamā finansējuma apjoms 2015. gadā un turpmākajos gados ELAF nepieciešams finansējums un ikgadējs SEN ieņēmumu apjoms ir mainīgi lielumi, kas var mainīties atkarībā jaunu staciju darbības uzsākšanas, kas ir saņēmušas tiesības pārdot saražoto elektroenerģiju obligātajā iepirkuma ietvaros vai tiesības saņemt garantēto maksu un attiecīgi minēto staciju publiskajam tirgotājam pārdoto kilovatstundu apjoma, kas savukārt atstātu iespaidu uz OIK pieaugumu.Paredzamās Valsts ieņēmumu dienesta (turpmāk - VID) izmaksas izmaiņām Informācijas sistēmām ir 30,19 tūkstoši LVL, t.sk.:* izmaiņas VID Nodokļu informācijas sistēmā (NIS) - jauna (vienkāršas vai vidējas sarežģītības) pirmdokumenta saraksta un formas loga izstrāde, ieskaitot aprēķina operāciju  veidošanu - 19,95 tūkstoši LVL.
* izmaiņas VID Datu noliktavas sistēmā (jauno dokumentu izveidošana un apstrāde – 10,24 tūkstoši LVL.

Izmaksas atbilstošo izmaiņu ieviešanai Audita atbalsta informācijas sistēmā (ASIS) pašlaik vēl nav iespējams vērtēt.Ja tiek veiktas izmaiņas Elektroniskās deklarēšanas sistēmā (EDS) (jauna EDS dokumenta  ievadformas izstrāde un nodrošināta lietotāju iesniegto deklarāciju izvietošana NIS datu bāzē), VID būs nepieciešams vēl papildus finansējums 12,79 tūkstošu LVL apmērā. |
| 7. Cita informācija | Atbilstoši Direktīvas 2003/96/EK prasības par minimālajiem nodokļu līmeņiem attiecībā uz energoproduktiem un elektroenerģiju, bet ne uz siltumu (turpmāk – Direktīva 2003/96/EK) 4. pantam un I Pielikumam nodoklis elektroenerģijai no 2010. gada 1. janvāra piemērojams ne mazāk kā 1 EUR (0,702804 LVL) apjomā. Elektroenerģijas nodoklim apliekamā bāze ir enerģija, bet SEN – ieņēmumi, šeit neveidojas elektroenerģijas dubulta aplikšana ar nodokli. Vienlaikus Direktīvas 2003/96/EK 15. pants paredz, ka dalībvalstis, veicot fiskālo kontroli, var piemērot pilnīgus vai daļējus atbrīvojumus vai nodokļu līmeņa samazinājumus. Ņemot vērā minēto un izvērtējot enerģētikas politikas prioritātes atbilstoši Stratēģija 2030 minētajam, SEN nodokļa ieviešanā tiek piedāvātas trīs diferencētas likmes (15% – dabasgāzes stacijām, 10% – AER stacijām, 5% – stacijām, kas nodrošina ar siltumenerģiju centralizētās sistēmas un kuru SEN likmei ir tieša ietekme uz siltumenerģijas gala tarifu lietotājam).Minimālo nodokļu līmeni elektroenerģijai nosaka atbilstoši Direktīvas 2003/96/EK 10.pantam un I pielikuma C tabulai, un, ņemot vērā pārejas periodu, no 2010. gada 1. janvāra Latvijā nodokļa līmenis elektroenerģijai ir LVL 0,71 (EUR 1,01) par 1 MWh. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Likumprojektā ir paredzēts pilnvarojums Ministru kabinetam noteikt SEN aprēķināšanas un maksāšanas kārtību. Ministru kabineta noteikumiem jāstājas spēkā ar 2014. gada 1. janvāri.Par Ministru kabineta noteikumu projekta izstrādi atbildīgā institūcija – Ekonomikas ministrija. Noteikumu projekts tiktu veidots sadarbībā ar Finanšu ministriju un Valsts ieņēmumu dienestu. |
| 2. | Cita informācija | Lai no 2014.gada nodrošinātu subsidētās enerģijas nodokļa ieņēmumu plānošanu valsts budžeta likumā un atbilstošu uzskaiti, Finanšu ministrija veiks grozījumus Ministru kabineta 2005.gada 27.decembra noteikumos Nr.1032 „Noteikumi par budžetu ieņēmumu klasifikāciju”, papildinot klasifikāciju ar jaunu nodokļu ieņēmumu kodu.” |

*Anotācijas V, VI sadaļa – projekts šīs jomas neskar.*

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Likumprojekta izpildē ir iesaistīta Ekonomikas ministrija, Valsts ieņēmumu dienests, publiskais tirgotājs un ELAF (kompensētu starpību starp OI pārdošanas cenu vai attiecīgi jaudas maksājuma ieņēmumi, un tirgus cenu). |
| 2. | Projekta izpildes ietekme uz pārvaldes funkcijām | Likumprojekts paredz papildu pienākumus publiskajam tirgotājam un Valsts ieņēmumu dienestam. SEN ieturēšanu OI maksājumu un garantētās maksas par uzstādīto jaudu izmaksu ražotājiem un maksāšanu (pārskaitīšanu budžetā) veic ELAF. SEN administrēšana Valsts ieņēmumu dienestam ir jauna konkrētā SEN administrēšanas funkcija.Savukārt Ekonomikas ministrija ir atbildīga par publiska reģistra administrēšanu, kurā tiek atainota informācija par komersantam piemēroto nodokļa likmi, kuru SEN administrēšana izmanto Valsts ieņēmumu dienests un publiskais tirgotājs nodokļa piemērošanas un administrēšanas procesā.Paredzēts, ka SEN ieturēšanu un pārskaitīšanu valsts budžetā veic publiskais tirgotājs, kurš nodokļa maksātājam taksācijas periodā izmaksā apliekamus ienākumus. Publiskais tirgotājs ietur SEN ienākumu izmaksas brīdī un iemaksā nodokli valsts budžetā 5 dienu laikā pēc taksācijas perioda beigām. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Likumprojekts neparedz ietekmi uz pārvaldes institucionālo struktūru.Jaunas institūcijas netiek paredzētas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Likumprojekts neparedz ietekmi uz pārvaldes institucionālo sistēmu.Esošās institūcijas netiek likvidētas. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Likumprojekts neparedz ietekmi uz pārvaldes institucionālo struktūru.Esošās institūcijas netiek reorganizētas. |
| 6. | Cita informācija | Nav |

Iesniedzējs:

ekonomikas ministrs D.Pavļuts

Vīza:

valsts sekretārs J.Pūce

17.09.2013.09:01

4100

K.Piģēns,

67013113

1. Centrālās statistikas pārvaldes datu bāze (LSS20. Siltumnīcu platības (tūkst. m2)) [↑](#footnote-ref-1)
2. Zemkopības ministrijas 2013. gada 5. septembrī sniegtā informācija [↑](#footnote-ref-2)